ଓଡ଼ିଶା ସାହିତ୍ୟ ଏକାଡେମୀର ସମ୍ମାନ ଓ ସମ୍ବର୍ଦ୍ଧନା ପ୍ରଦାନ ପର୍ବ\nଭୁବନେଶ୍ୱର, ୩୧।୧୨(ବ୍ୟୁରୋ)- ବିଶିଷ୍ଟ କବି, ବୈପ୍ଳବିକ ସାହିତ୍ୟର ପ୍ରମୁଖ ସ୍ରଷ୍ଟା ରବି ସିଂଙ୍କୁ ୨୦୧୭ ମସିହା ନିମନ୍ତେ ଓଡ଼ିଶା ସାହିତ୍ୟ ଏକାଡେମୀର ସର୍ବୋଚ୍ଚ ସାରସ୍ବତ ସମ୍ମାନ ଅତିବଡ଼ୀ ଜଗନ୍ନାଥ ଦାସ ପୁରସ୍କାର ପ୍ରଦାନ କରାଯାଇଛି। ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ରବିବାର ରବୀନ୍ଦ୍ରମଣ୍ଡପରେ ଆୟୋଜିତ ବର୍ଣ୍ଣାଢ୍ୟ ଉତ୍ସବରେ ସଂସ୍କୃତି ମନ୍ତ୍ରୀ ଅଶୋକ ଚନ୍ଦ୍ର ପଣ୍ଡା ସିଂଙ୍କୁ ଏହି ମର୍ଯ୍ୟାଦାଜନକ ପୁରସ୍କାର ପ୍ରଦାନ କରିଥିଲେ। ପୁରସ୍କାର ବାବଦରେ ତାଙ୍କୁ ୧ଲକ୍ଷ ଟଙ୍କା ସହ ମାନପତ୍ର ଏବଂ ଉପଢୌକନ ଦିଆଯାଇଥିଲା।\nଓଡ଼ିଶା ସାହିତ୍ୟ ଏକାଡେମୀର ସମ୍ମାନ ଓ ସମ୍ବର୍ଦ୍ଧନା ପ୍ରଦାନ ପର୍ବ\t December 31st, 23:00 PM December 31st, 23:00 PM\nଭୁବନେଶ୍ୱର, ୩୧।୧୨(ବ୍ୟୁରୋ)- ବିଶିଷ୍ଟ କବି, ବୈପ୍ଳବିକ ସାହିତ୍ୟର ପ୍ରମୁଖ ସ୍ରଷ୍ଟା ରବି ସିଂଙ୍କୁ ୨୦୧୭ ମସିହା ନିମନ୍ତେ ଓଡ଼ିଶା ସାହିତ୍ୟ ଏକାଡେମୀର ସର୍ବୋଚ୍ଚ ସାରସ୍ବତ ସମ୍ମାନ ଅତିବଡ଼ୀ ଜଗନ୍ନାଥ ଦାସ ପୁରସ୍କାର ପ୍ରଦାନ କରାଯାଇଛି। ଓଡ଼ିଶା ସାହିତ୍ୟ ଏକାଡେମୀ ପକ୍ଷରୁ ରବିବାର ରବୀନ୍ଦ୍ରମଣ୍ଡପରେ ଆୟୋଜିତ ବର୍ଣ୍ଣାଢ୍ୟ ଉତ୍ସବରେ ସଂସ୍କୃତି ମନ୍ତ୍ରୀ ଅଶୋକ ଚନ୍ଦ୍ର ପଣ୍ଡା ସିଂଙ୍କୁ ଏହି ମର୍ଯ୍ୟାଦାଜନକ ପୁରସ୍କାର ପ୍ରଦାନ କରିଥିଲେ। ପୁରସ୍କାର ବାବଦରେ ତାଙ୍କୁ ୧ଲକ୍ଷ ଟଙ୍କା ସହ ମାନପତ୍ର ଏବଂ ଉପଢୌକନ ଦିଆଯାଇଥିଲା। ଏହାସହ ୨୦୧୭ ପାଇଁ ରାଜ୍ୟର ୧୫ଜଣ ବୟୋଜ୍ୟେଷ୍ଠ ସାରସ୍ବତ ସାଧକ ତଥା ସାହିତି୍ୟକଙ୍କୁ ଏକାଡେମୀ ପକ୍ଷରୁ ସ୍ବତନ୍ତ୍ରଭାବେ ସମ୍ବର୍ଦ୍ଧିତ କରାଯାଇଥିଲା। ସମ୍ବର୍ଦ୍ଧିତ ହୋଇଥିବା ବୟୋଜ୍ୟେଷ୍ଠ ସାହିତି୍ୟକମାନଙ୍କ ମଧ୍ୟରେ ଥିଲେ ଭଦ୍ରକର ଡ. ସନାତନ ମହାନ୍ତି, ଭୁବନେଶ୍ୱରର ଡ. ରଜତ କୁମାର କର, ରାମଚନ୍ଦ୍ର ମହାନ୍ତ, ଡ. ସୁରେନ୍ଦ୍ର କୁମାର ମହାରଣା, ରାଉରକେଲାର ଭୂପେନ୍ ମହାପାତ୍ର, କଟକର ନବକିଶୋର ପୃଷ୍ଟି, ବରଗଡର ତ୍ରିନାଥ ସାହୁ, ପୁରୀ ବ୍ରହ୍ମଗିରିର ଲକ୍ଷ୍ମୀଧର ଜେନା, ଖୋର୍ଦ୍ଧାର ବଂଶୀଧର ରାଉତ, ସମ୍ବଲପୁରର ଡ. ପଞ୍ଚାନନ ମିଶ୍ର, ବାଲେଶ୍ୱର ମୋତିଗଞ୍ଜର ଅଞ୍ଜଳି ପଣ୍ଡା, କଟକର ନକୁଳ ଚନ୍ଦ୍ର ସାହୁ, କୋରାପୁଟ ବୈପାରୀଗୁଡାର ଅନିଲ ଚନ୍ଦ୍ର ଦାଶ, ଅନୁଗୋଳର ଡ. କୁମୁଦ ଚନ୍ଦ୍ର ଦାଶ ଏବଂ ବଲାଙ୍ଗୀର ବେଲପଡାର ଡ. ଗୋବର୍ଦ୍ଧନ ନାୟକ। ଉତ୍ସବରେ ମୁଖ୍ୟଅତିଥିଭାବେ ରାଜ୍ୟ ପର୍ଯ୍ୟଟନ ଓ ସଂସ୍କୃତି ମନ୍ତ୍ରୀ ପଣ୍ଡା କହିଥିଲେ, ରାଜ୍ୟ ସରକାର ଭାଷା ଓ ସାହିତ୍ୟର ବିକାଶକୁ ପ୍ରାଥମିକତା ଦେଇ ସ୍ବତନ୍ତ୍ର ବିଭାଗ ସୃଷ୍ଟି କରିଛନ୍ତି। ଶନିବାର ଏନେଇ ବିଧିବଦ୍ଧଭାବେ ବିଜ୍ଞପ୍ତି ପ୍ରକାଶ ପାଇଛି। ଓଡ଼ିଆ ଭାଷା, ସାହିତ୍ୟ ଓ ସଂସ୍କୃତି ବିଭାଗ ସୃଷ୍ଟି ହେବାଦ୍ୱାରା ଭାଷା ଓ ସାହିତ୍ୟର ଉତ୍ତରୋତ୍ତର ବିକାଶ ଘଟିବ। ଓଡ଼ିଆକୁ ଶାସ୍ତ୍ରୀୟ ମାନ୍ୟତା ମିଳିବା ପରେ ଭାଷାର ପ୍ରଚାର ପ୍ରସାର ଲାଗି ଏହା ପ୍ରମୁଖ ପଦକ୍ଷେପ ହେବ। ହେଲେ ସରକାରଙ୍କ ସହ ସାଧାରଣ ଲୋକେ ମଧ୍ୟ ଏଥିପ୍ରତି ସଚେତନ ହେବାକୁ ପଡିବ ବୋଲି ସେ କହିଥିଲେ। କାର୍ଯ୍ୟକ୍ରମରେ ସମ୍ମାନିତ ଅତିଥିଭାବେ ଯୋଗଦେଇ ସଂସ୍କୃତି ବିଭାଗ ସଚିବ ମନୋରଞ୍ଜନ ପାଣିଗ୍ରାହୀ କହିଥିଲେ, ସାହିତ୍ୟକୁ ଓ ସାହିତି୍ୟକଙ୍କୁ ପ୍ରୋତ୍ସାହନ ଦେବା ଲାଗି ରାଜ୍ୟ ସରକାର ବିଭିନ୍ନ ପଦକ୍ଷେପ ଗ୍ରହଣ କରୁଛନ୍ତି। ନୂଆ ବିଭାଗ ସୃଷ୍ଟି ହେବା ଦ୍ୱାରା ଅନେକ ପରିବର୍ତ୍ତନ ଘଟିବ। ଓଡ଼ିଆ ସାହିତ୍ୟକୁ ଜଗତୀକରଣ କରିବାକୁ ଅନୁବାଦ ଉପରେ ଗୁରୁତ୍ୱ ଦିଆଯିବ। ରାଜ୍ୟ ତଥା ଦେଶ ବାହାରେ ଏବଂ ପ୍ରବାସୀ ଓଡ଼ିଆଙ୍କ ପାଖରେ ଯେପରି ଓଡ଼ିଆ ସାହିତ୍ୟ ପହଞ୍ଚତ୍ପାରିବ ସେଥିପ୍ରତି ପଦକ୍ଷେପ ନିଆଯିବ। କାର୍ଯ୍ୟକ୍ରମରେ ସଭାପତିତ୍ୱ କରି ଓଡ଼ିଶା ସାହିତ୍ୟ ଏକାଡେମୀ ସଭାପତି ହରିହର ମିଶ୍ର କହିଥିଲେ, ସାହିତ୍ୟ ଅନୁଭୂତିର କଥା। ସାହିତ୍ୟ ମଣିଷକୁ ଯୋଡେ। ପରର ହିତପାଇଁ ନିଜ ସ୍ବାର୍ଥ ତ୍ୟାଗ କରିବା ସାହିତ୍ୟ ଓ ସାହିତି୍ୟକର ଧର୍ମ। କାର୍ଯ୍ୟକ୍ରମରେ ଏକାଡେମୀ ସଚିବ ଅଶ୍ୱିନୀ ମିଶ୍ର ସ୍ବାଗତଭାଷଣ ଦେଇଥିଲେ। ଉପସଭାପତି ଗାୟତ୍ରୀ ସରାଫ୍ ଉପସଂହାର ପାଠ କରିଥିଲେ। ମୃତ୍ୟୁଞ୍ଜୟ ରଥ କାର୍ଯ୍ୟକ୍ରମ ସଂଯୋଜନା କରିଥିଲେ।
